La Curlandia la xe na rejon storega de l'area baltega chiapada intra l'atual teritorio de la Łetonia. Pa'l passà ła costituiva na provinzia del Stado dei Cavalieri Teutoneghi de la Livonia , in sevito el xe stà un dogado entro de la Confederazion Polono-Lituana, e na provinzia de la Rusia Imperial. El confin nord-oriental de la Curlandia el jera signà dal fiume Dvina, che el la separava dai distreti de la Latgalia e da la Livonia. A nord la jera delimità dal Golfo de Riga, a òvest dal Mar Baltego e sud la confinava co la Prusia oriental e col distreto russo de Kovno. La superfice la xe pari a 27 286 km², dei quai 262 km² i xe de aque interne. El teritorio el xe pian co dólse ondułasion e łe coste łe xe piane e pałuóxe, l'interno el xe costituìo da cołine e da xone cuerte da foreste. Łe xe anca prexente xone ùmede e łaghi. L'altitùdene no la supara i 232 metri sul nivel del mar. El pian de "Jelgava" el divide el teritorio in do bande zona ocidental, intrante e densamente popolada, a l'ecezion del nord zona oriental, manco fèrtiłe e manco popolada I fiumi che i traversa ła xona łi xe pi de sénto ma de sti qua sol 3 i xe navegàbiłi: il Daugava, il Lielupe e il Venta. Tuti i core verso nord-òvest e i desboca sul Mar Bàltego L' ocupasion prinsipałe ła jera, par el pasà, l'agricoltura, e łe colture pi grande łe jera de formént, orxo, véna, biava, siala, lin, e patate La popołasion ła jera de 619 154 abitanti inte el 1870, e de 674 437 inte el 1897. EL 79% de ła popołazison el jera de etnia letona, l'8,75% todeschi, 1,7% russi e l'1% respetivamente poloni e lituani. Ghe jera, tra l'altro un 8% de zudii e qualche livon El 75% de ła popołasion ła jera protestante, el resto el jera catolico o ortodosso.